**Grete Andrea Kvaal** (født 24. mars 1944 i Tromsø) er en norsk fotograf og kunstner. 

Kvaal har over flere år har arbeidet analogt med sort-hvitt fotografi. I de senere år har hun utforsket andre fotografiske teknikker. Hun har holdt flere separatutstillinger, og har i tillegg tatt initiativ til og vært ansvarlig for flere omfattende kunstprosjekter, som ofte har strukket seg over flere år. Samme prosjekt formidles gjerne på flere ulike måter; utstilling, film, forestilling, bok, multimedia.

«Dagbok fra en avskjed»
-----------------------

I 2003 presenterte Kvaal filmen *Dagbok fra en avskjed*, som er basert på fotografier tatt i de siste månedene av livet til kunstnerens kusine. som døde av kreft. Filmen ble vist på Tromsø Internasjonale Filmfestival (TIFF), der den fikk hederlig omtale fra den internasjonale kritikerjuryen som representerte FIPRESCI. På Kortfilmfestivalen i Grimstad mottok Kvaal AVID-prisen for beste filmklipp.

«ALLE MINE REIN KJENNER JEG/Karen Anna og hennes siida 1986-2020»
-----------------------------------------------------------------

Høsten 2020 åpnet Kvaal separatutstillingen «ALLE MINE REIN KJENNER JEG/Karen Anna og hennes siida 1986-2020» på Halti kultursenter i Lyngen kommune i Nord-Troms. På utstillingen viste hun fotografier fra prosjektet «Karen Anna og hennes siida» (1986–1993) og kortfilmen *Alle mine rein kjenner jeg* (2020). I 2021 ble den samme utstillingen vist på Senter for nordlige folk i Samuelsberg, Manndalen, Adde Zetterquist kunstgalleri i Saltdal kommune i Nordland, Storjord, Guovdageainnu Gilišillju / Kautokeino Bygdetun. I 2022 ble utstillingen vist på ArtiJuli, Kråkeslottet, Senja.

Bilder fra utstillingen ble i 2021 innkjøpt av Alta kommune til Alta Omsorgssenter. I 2022 kjøpte både Sametinget og Preus Museum/Det nasjonale fotomuseet inn bilder fra prosjektet. NRK kjøpte i 2021 inn dokumentarfilmen *Alle mine rein kjenner jeg*. Den ble vist på NRK TV den 6. februar 2022.

Verker (utvalg)
---------------

### Bøker

* 2001: *Karen Anna og hennes siida. Karen Anna ja su siida. Karen Anna and her siida*, Pax Forlag (2001) ISBN 82-530-2268-9

### Filmer

* 2003: *Dagbok fra en avskjed*.
* 2020: *Alle mine rein kjenner jeg. Buot iežan bohccuid dovddan* (kortfilm)

Referanser
----------

1. 1 2  «Dagbok fra en avskjed». YouTube. Besøkt 19. april 2021.
2. ↑  NRK (20. januar 2003). «Dagbok fra en avskjed». *NRK*. Besøkt 23. november 2022. «Den internasjonale filmkritikerprisen FIPRESCI-prisen gikk, kanskje ikke så uventet, til Bent Hamers "Salmer fra kjøkkenet" som åpnet filmfestivalen i Tromsø. Overraskelsen var kanskje Tromsø-kunstneren Grethe Kvaal, som fikk hederlig omtale for kortfilmen "Dagbok fra en avskjed". | Tre måneder før Grethe Kvaals kusine Edel døde bad hun om å bli fotografert i den tiden hun hadde igjen å leve, fordi hun mente at bildene kunne komme til å bety noe for andre. Det er disse bildene, som satt sammen med musikk og kommentarer, har blitt "Dagbok fra en avskjed".»
3. ↑  «Utstilling: Alle mine rein kjenner jeg - Karen Anna ja su siida». *Senter for nordlige folk*. 9. februar 2021. Besøkt 19. april 2021. «1. februar åpner vi utstillinga: Buot iežan bohccuid dovddan – Karen Anna ja su siida / Alle mine rein kjenner jeg / Karen Anna og hennes siida, av Grete Andrea Kvaal.»
4. 1 2  «Alle mine rein kjenner jeg». *nrk.no*. 6. februar 2022. Besøkt 23. november 2022 – via nrk.no. «Kunnskapsrik, uredd og frittalende. 83 år gamle Karen Anna ser tilbake på et langt og vakkert – men strevsomt liv med reindrift, småbarn og duodji.»

Eksterne lenker
---------------

* Grete Andrea Kvaals nettsider Besøkt 19. april 2021.
* Om Grete Andrea Kvaal på nettstedet *100 Norwegian photographers*. Besøkt 19. april 2021.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND
 |